Vikipediyada bu ad-soyadlı digər şəxslər haqqında da məqalələr var; bax: Əli Əlizadə.

**Əlizadə Əli Fikrət oğlu** (21 iyun 1978, Naxçıvan) — Azərbaycan Respublikasının İran İslam Respublikasındakı Fövqəladə və səlahiyyətli səfiri, Azərbaycan Respublikasının Pakistan İslam Respublikasındakı fövqəladə və səlahiyyətli səfiri (2016–2021), İran İslam Respublikasının Təbriz şəhərində Azərbaycan Respublikasının keçmiş baş konsulu (2010–2016).

Həyatı
------

Əli Əlizadə 21 iyun 1978-ci ildə anadan olub. 1994–1998-ci illərdə Azərbaycan Dövlət Dillər İnstitutunda tərcüməçi-referent ixtisası üzrə bakalavr pilləsində, 2005–2008-ci illərdə Azərbaycan Respublikasının Prezidenti yanında Dövlət İdarəçilik Akademiyasında dövlət və bələdiyyə idarəetməsi ixtisası üzrə magistr pilləsində təhsil alıb. 2002–2003-cü illərdə Xarici İşlər Nazirliyinin Naxçıvan Muxtar Respublikasındakı konsulluq şöbəsində protokol məsələləri üzrə referent, eyni zamanda aparıcı məsləhətçi-mühasib əvəzi işləyib. 2003–2005-ci illərdə Naxçıvan Muxtar Respublikası Konsulluq İdarəsində protokol məsələləri üzrə aparıcı məsləhətçi, aparıcı məsləhətçi-mühasib, viza-pasport məsələləri üzrə baş məsləhətçi əvəzi, konsul-hüquq məsələləri üzrə baş məsləhətçi əvəzi kimi çalışıb. 2005-ci ilin mart ayında Naxçıvan Muxtar Respublikası Konsulluq İdarəsində rəis əvəzi olub, aprel ayından isə idarə rəisi vəzifəsində işləyib. 2005-ci ilin dekabrından Xarici İşlər Nazirliyinin Naxçıvan Muxtar Respublikasındakı idarəsinin rəisi olub.

2010-cu il iyulun 6-da İran İslam Respublikasının Təbriz şəhərində Azərbaycan Respublikasının baş konsulu təyin edilib, eyni zamanda birinci dərəcəli fövqəladə və səlahiyyətli elçi diplomatik rütbəsinə yiyələnib. Buna qədər Əli Əlizadənin diplomatik rütbəsi müşavir olub.

5 aprel 2016-cı ildə həmin vəzifədən geri çağırılaraq 2 may 2016-cı ildə Azərbaycan Respublikasının Pakistan İslam Respublikasında fövqəladə və səlahiyyətli səfiri təyin edilib. 16 iyul 2021 tarixində isə geri çağrılmışdır.

Əli Əlizadə 7 avqust 2021-ci il tarixində Azərbaycan Respublikasının İran İslam Respublikasındakı Fövqəladə və səlahiyyətli səfiri vəzifəsinə təyin olunmuşdur.

İngilis, rus, türk dillərini bilir.

Ailəlidir, üç övladı var.

Mükafat və təltifləri
---------------------

2009-cu ildə "Azərbaycan Respublikası diplomatik xidmət orqanlarının 90 illiyi (1919–2009)" yubiley medalı ilə təltif olunub. 2014-cü ildə isə "Azərbaycan Respublikası Xarici İşlər Nazirliyinin Fəxri əməkdaşı" adına layiq görülüb. 2019-cu ildə Azərbaycan Respublikasının 3-cü dərəcəli "Vətənə xidmətə görə" ordeni ilə təltif olunub. 2019-cu ildə "Azərbaycan Respublikası diplomatik xidmət orqanlarının 100 illiyi (1919–2019)" Azərbaycan Respublikasının yubiley medalı ilə təltif olunub.

Mənbə
-----

* Təbrizdəki yeni baş konsul Arxivləşdirilib 2010-07-13 at the Wayback Machine

### İstinadlar

1. ↑  "Ə.F.Əlizadənin Azərbaycan Respublikasının Pakistan İslam Respublikasında fövqəladə və səlahiyyətli səfiri vəzifəsindən geri çağırılması haqqında Azərbaycan Respublikası Prezidentinin Sərəncamı". 2022-02-09 tarixində arxivləşdirilib. İstifadə tarixi: 2022-02-09.
2. ↑  "Azərbaycan Respublikasının İran İslam Respublikasında fövqəladə və səlahiyyətli səfiri Ə.F.Əlizadənin eyni zamanda Azərbaycan Respublikasının İqtisadi Əməkdaşlıq Təşkilatı yanında daimi nümayəndəsi təyin edilməsi haqqında Azərbaycan Respublikası Prezidentinin Sərəncamı". 2021-08-07 tarixində arxivləşdirilib. İstifadə tarixi: 2021-08-07.
3. 1 2  "Arxivlənmiş surət". 2021-07-16 tarixində arxivləşdirilib. İstifadə tarixi: 2021-07-16.
4. ↑  "Ə.F.Əlizadənin Azərbaycan Respublikasının İran İslam Respublikasında fövqəladə və səlahiyyətli səfiri təyin edilməsi haqqında Azərbaycan Respublikası Prezidentinin Sərəncamı". 2022-02-09 tarixində arxivləşdirilib. İstifadə tarixi: 2022-02-09.
5. ↑  "Əli Əlizadə Azərbaycanın Təbrizdəki baş konsulu təyin edilib". 2019-12-05 tarixində arxivləşdirilib. İstifadə tarixi: 2013-11-01.
6. ↑  "1938 - Ə.F.Əlizadənin İran İslam Respublikasının Təbriz şəhərində Azərbaycan Respublikasının baş konsulu vəzifəsindən geri çağırılması haqqında". e-qanun.az (azərb.). 5 aprel 2016. 2 June 2018 tarixində arxivləşdirilib. İstifadə tarixi: 3 may 2016.
7. ↑  "Azərbaycan Prezidentinin Rəsmi internet səhifəsi - SƏNƏDLƏR » Sərəncamlar Ə.F.Əlizadənin Azərbaycan Respublikasının Pakistan İslam Respublikasında fövqəladə və səlahiyyətli səfiri təyin edilməsi haqqında Azərbaycan Respublikası Prezidentinin Sərəncamı". www.president.az (azərb.). 2 may 2016. 6 May 2016 tarixində arxivləşdirilib. İstifadə tarixi: 3 may 2016.
8. 1 2  "Arxivlənmiş surət". 2019-07-09 tarixində arxivləşdirilib. İstifadə tarixi: 2019-08-22.

Həmçinin bax
------------

* Azərbaycanın diplomatik nümayəndəliklərinin siyahısı

| ⛭Azərbaycan Azərbaycanın Pakistandakı fövqəladə və səlahiyyətli səfirləri Pakistan |
| --- |
| İsfəndiyar Vahabzadə (1997-1999) • Eynulla Mədətli (2002-2010) • Daşqın Şikarov (2011-2015) • Əli Əlizadə (2016-2021) • Xəzər Fərhadov (2021-) |